**КЕЛІСІМ**

**(дауды партисипативтік рәсім тәртібімен реттеу туралы)**

\_\_\_\_\_\_\_\_\_\_ қаласы. «\_\_» \_\_\_\_\_ 20 \_\_ж.

Қазіргі таңда, талап қоюшының өкілі адвокат \_\_\_\_\_\_\_\_\_\_\_ мен жауапкер өкілі адвокат \_\_\_\_\_\_\_\_\_\_\_\_\_ дауды партисипативтік келісім тәртібімен реттеу туралы келісімге өз еріктерімен келіп, келісімге сәйкес:

1. Тараптар партисипативтік рәсімді жүргізу туралы келісімге сәйкес басталған дау бойынша партисипативтік рәсімді (даудың мәні) аяқтайды.

2. Осы Келісім тараптардың еріктілігі мен адалдығы қағидаттарының негізінде орындалуға тиіс.

3. Тараптар олардың осы Келісімге қол қоюға негіз болатын партисипативтік рәсімде берген ақпаратының толық және анық болғанын растайды.

4. Уағдаластықтардың мазмұны және оларды орындау мерзімдері: төменде көрсетілген

5. Ерікті түрде орындалмаған келісім осы өтінішхат туралы өтініш берген кезде атқару парағының негізінде Қазақстан Республикасы Азаматтық процестік кодексінің (бұдан әрі – АПК) 19-тарауының қағидалары бойынша мәжбүрлеп орындауға жатады.

6. Келісім сот оны бекіткеннен кейін күшіне енеді және Тараптар өз міндеттемелерін толық және тиісінше орындағанға дейін қолданылады.

7. Тараптардың АПК-нің 176-бабының 4-тармағына сәйкес сот шығыстарын бөлу бойынша өзара наразылықтары болмайды.

8. АПК-нің 174, 181 және 182-баптарының талаптарын басшылыққа ала отырып, тараптар осы келісімді бекітуді, талап қою кезінде төленген талап қоюшыға мемлекеттік бажды қайтару туралы мәселені шешуді, іс бойынша іс жүргізуді тоқтатуды сұрайды.

9. Тараптар талап қоюды қамтамасыз ету жөніндегі шаралардың күшін жоюды сұрайды.

10. АПК-нің 278-бабында көзделген іс бойынша іс жүргізуді тоқтатудың тәртібі мен салдары тараптарға танысу үшін ұсынылды, түсіндірілді және түсінікті болды.

11. Тараптар АПК-нің 434-бабы 2-тармағының 2) тармақшасының ережелерімен танысты.

12. Осы Келісім тең заңды күші бар \_\_\_ данада жасалды, Келісім Тараптары мен олардың өкілдері үшін бір данадан, бір данасы іс материалдарына қосу үшін беріледі.

13. Жауапкер \_\_\_\_\_\_\_\_\_\_\_\_\_ «\_\_» \_\_\_\_\_\_\_\_\_ 20\_\_ жылға дейін \_\_\_\_\_\_\_\_\_ (­­­­\_\_\_\_\_\_\_) теңге (қарыз соммасы) қарыз ақшаны және адвокатқа төленген \_\_\_\_\_\_\_\_\_ (­­­­\_\_\_\_\_\_\_) теңгені төлеуге міндеттеніп, дауды партисипативтік рәсім тәртібімен бекітуді сұрайды. Ал, талап қоюшы \_\_\_\_\_\_\_\_\_\_\_, жауапкер \_\_\_\_\_\_\_\_\_\_\_ ұсынысын қабылдап, дауды партисипативтік рәсім тәртібімен бекітуді сұрайды.

Тараптарға (жақтарға) дауды партисипативтік рәсім тәртібімен реттеу туралы келісімнің талаптары түсіндірілді, яғни тараптар (жақтар) осы мәселе туралы даулар бойынша және сол негіздер бойынша екінші рет сотқа жүгінуге жол берілмейтіні түсіндірілді.

Сондықтан тараптар (жақтарға) дауды партисипативтік рәсім тәртібімен реттеу туралы келісімді бекітуді және азаматтық іс бойынша іс жүргізуді қысқартуды сұрайды.

**ТАРАПТАРДЫҢ ҚОЛДАРЫ**

Талап қоюшы: \_\_\_\_\_\_\_\_\_\_\_\_

Адвокат: \_\_\_\_\_\_\_\_\_\_\_\_

Жауапкердің сенімді

өкілі адвокат: \_\_\_\_\_\_\_\_\_\_\_\_

Тараптардың қолы: \_\_\_\_\_\_\_\_\_\_\_\_